ЕС започва ваксинирането срещу коронавирус на 27 - 29 декември Доставките на ваксината се предвижда да започнат на 26 декември , съобщи говорител на ЕК Европейската комисия съобщи , че ваксинацията срещу ковид в ЕС ще започне на 27 - 29 декември . Говорител на комисията отбеляза , че спазването на тези дати зависи от очакваното положително решение на Европейската агенция по лекарствата за първата ваксина , съобщава БТА . Той поясни , че доставките на ваксината се предвижда да започнат на 26 декември . На 21 декември се очаква положителното становище на лекарствената агенция , а ЕК вчера уточни , че след това ще има нужда от два дни , за да съгласува с държавите от ЕС намерението си веднага да издаде разрешение за пазарен достъп на ваксината . Председателят на Европейската комисия Урсула фон дер Лайен определи началото на ваксинациите като „ моментът на Европа “ . „ Ние защитаваме нашите граждани заедно “ , написа още тя в туит . Комисията днес съобщи също , че е приключила предварителните преговори за сключване на споразумение за доставка на ваксини с производителя Novavax . Подготвяното предварително споразумение предвижда възможности за доставка на 200 милиона дози ваксина . Досега ЕК договори доставката на над два милиарда дози от различни ваксини срещу ковид до края на следващата година . Германският канцлер Ангела Меркел приветства одобряването на първата ваксина срещу коронавируса от регулаторните органи като жизненоважна стъпка в борбата срещу пандемията . „ Когато виждаме колко много хора сега умират от коронавируса , то знаем колко много животи това ще помогне да бъдат спасени " , каза Меркел в началото на онлайн разговора си с основателите на BioNTech - германската фирма , която стои зад новаторската ваксина заедно с Pfizer . Говорейки за съпрузите Угур Шахин и Йозлем Тюреджи , които са начело на BioNTech , Меркел каза , че е „ невероятно горда “ от учените на Германия . По - рано през деня стана ясно , че според източници на Bloomberg европейските власти настояват за по - стегната времева рамка за одобрение на ваксината срещу коронавирус на Pfizer и BioNTech . Ако ваксината получи зелена светлина от ключов надзорен комитет в понеделник , то Европейската комисия планира да даде одобрението си в рамките още на същия ден , посочват двама души , пожелали анонимност . Това означава , че първите партиди от ваксината може да бъдат изпратени още следващата сряда , коментира един от тях . ЕС настоява за по - бързото развитие , след като лидерите на общността не можаха да убедят гражданите в това защо страни като Великобритания и САЩ вече започнаха имунизациите , въпреки че производството на медикамента е в сърцето на ЕС Германия . В сряда от Европейската агенция по лекарствата заявиха , че срещата за препоръка за одобрение ще се състои идния понеделник , а не както бе планирано на 29 декември .